**Ārpolitikas prioritātes un ārlietu ministres baibas bražes Pirmās 100 dienas**

**I DROŠA LATVIJA**

**1/ NATO samits Vašingtonā**

Galvenā prioritāte – **Latvijas drošības stiprināšana**, ieviešot NATO kopīgo militāro stratēģiju.

Latvijas prioritātes:

* **atturēšana un aizsardzība**, īpaši NATO Austrumu flangā
* lielāks finansējums aizsardzībai un **vienlīdzīgs slogs starp visām dalībvalstīm – vismaz 2 % no IKP**
* tūlītējs un ilgtermiņa **atbalsts Ukrainai**
* **sadarbība ar NATO partneriem**

**2/ Atbalsts Ukrainai**

* **Ieguldījums** ASV organizētā **“Ukrainas kompakta”** sagatavošanā.
* Starpinstitucionāla sadarbība **ilglaicīgam atbalstam un drošības saistībām ar Ukrainu** (24.07.)
* **Atbalsts Ukrainas rekonstrukcijai**, īpaši Černihivas apgabalā. No valsts budžeta rekonstrukcijai piešķirti 5,1 milj. eiro. ĀM pastāvīgi informē Latvijas uzņēmējus par iespējām iesaistīties Ukrainas rekonstrukcijā.
* **Latvijas dalība pirmā Ukrainas miera samita sagatavošanā**. Volodomira Zelenska Miera formulas starptautiska aktualizēšana.
* **Ekonomika un tirdzniecība** – virzība uz savstarpēju tarifu liberalizāciju saskaņā ar ES-Ukrainas Asociācijas nolīgumu.
* Atbalsts **Ukrainai tās ceļā uz pievienošanos ES**. Dalība Ukrainas Valsts civildienesta aģentūras starptautiskā seminārā Eiropas dienā “Sarunu procesa organizēšana ES: ārvalstu pieredze.”
* Sasaukta **Sankciju koordinācijas padomes** sēde (18.07.)
* **Baiba Braže Baltijas valstu un Ziemeļvalstu vārdā uzrunā ANO Cilvēktiesību padomi**, uzsverot Krievijas pastrādātos smagos cilvēktiesību un starptautisko humanitāro tiesību pārkāpumus Ukrainā (09.07.).
* **Izveidota** ES unikāla Baltijas valstu un Ziemeļvalstu formāta (NB8) – **augsta līmeņa ekspertu grupa Ukrainas integrācijai ES**, kur Latviju pārstāv Andris Piebalgs. (25.07. pirmā vizīte Kijivā).
* **Latvijas valdība iemaksā 100 000 eiro Ukrainas medicīnas iestādēm** (16.07.)
* **Latvija pievienojās ASV un Polijas vadītajai Ukrainas komunikācijas grupai** (10.06.)
* **Krievijas saukšana pie atbildības:**

1) Latvijas **iesaiste ANO Starptautiskajā tiesā lietā “Ukraina pret Krievijas Federāciju”**, lai izgaismotu Krievijas pastrādātos noziegumus;

2) darbs pie **tribunāla izveidošanas agresijas noziegumiem pret Ukrainu**.

* Proaktīva rīcība, tostarp NB8 formātā un divpusēji, lai veicinātu **iesaldēto** **Krievijas valsts līdzekļu** novirzīšanu **Ukrainas atbalstam**.

**3/** **Krievijas iegrožošana, izolācija, tās kaujas spēju mazināšana**

* Aktīvs lobijs, lai izstrādātu **visaptveroša Krievijas iegrožošanas stratēģiju – iekļauts NATO samita deklarācijā!**
* **Sankcijas pret Krieviju un Baltkrieviju:**

1) pieņemta **14. sankciju kārta pret Krieviju** (24.06.)

2) pieņemta **8. sankciju kārta pret Baltkrieviju** (29.06.)

3) Pieņemtas **sankcijas pret Krievijas hibrīdkaru**.

4) 18.-19.07. divu dienu vizīte Latgales reģionā uz Latvijas, ES un NATO Austrumu robežas, apmeklējot muitas un robežkontroles punktus Terehovā un Pāterniekos. Par **problemātiku ar sankciju piemērošanu ES valstu nacionālā līmenī un tā rezultātā radīto slogu uz Latviju, Baiba Braže informēja gan ES augsto pārstāvi Žuzepu Borelu** (20.07.)**, gan pēc Ž.Borela aicinājuma brīfēja ES ārlietu ministrus** (22.07). Problēma aktualizēta arī intervijā medijam POLITICO – “[Rampant sanctions busting is overwhelming EU front-line states, Latvia says](https://www.politico.eu/article/rampant-sanctions-busting-is-putting-huge-burden-on-eu-frontline-states-latvia-says/).” (24.07.)

* **“Pašattīrīšanās” un tālāki ierobežojumi tirdzniecībai ar Krieviju un Baltkrieviju:**

1. paplašināti ievedmuitas tarifi nesankcionētajām Krievijas precēm;
2. **paaugstināti ES kopējie muitas tarifi Krievijas un Baltkrievijas izcelsmes** labībai, eļļas augu sēklām un atvasinātajiem **produktiem** (30.05.)

3) **regulāras** tikšanās ar uzņēmējiem un tos pārstāvošām organizācijām, lai **informētu par ievērojamiem riskiem**.

* Kopīgs darbs ar partneriem, lai **nepieļautu Krievijas ievēlēšanu** nozīmīgās starptautisko organizāciju struktūrās un amatos, t.sk. ANO institūcijās un forumos.

**3/ Latvijas kandidatūra ANO Drošības padomē (2026-2027)**

* Aktivizēta kandidatūras kampaņa - **dalība ANO DP ir viens no Latvijas ārpolitikas ilgtermiņa mērķiem.**
* Krievijas karš pret Ukrainu graujoši pārkāpj ANO Statūtus un Krievijas kā pastāvīgās ANO DP valsts saistības. **Latvija aktīvi izmanto ANO platformu**, lai aizstāvētu nelielo valstu intereses, veidotu solidaritāti globāli Ukrainas teritoriālās integritātes un suverenitātes aizstāvībai, Krievijas agresijas nosodīšanai un saukšanai pie atbildības.

**II IEKĻAUJOŠA LATVIJA**

* Aktivizēti **diplomātijas rīki un kanāli**, lai starptautiskajiem partneriem un organizācijām **skaidrotu un ar faktiem atspēkotu pārmetumus Latvijai cilvēktiesību jomā** – saistībā ar latviešu valodas stiprināšanu izglītībā un medijos, pilsonības politiku, nacionālo minoritāšu aizsardzību.
* **Pastāvīgs darbs ar starptautiskajiem medijiem un organizācijām**, lai **atspēkotu Krievijas dezinformāciju** par Latvijas cilvēktiesību situāciju.
* **Aktivizēta diasporas politika**: 2 Diasporas konsultatīvās padomes sēdes; ĀM diasporas atbalsta projektu konkursi - apstiprināti 64 projekti, īstenoti 22 projekti, u.c.
* **Prioritizēta Latvijas valstspiederīgo interešu aizsardzība** ārvalstīs un tiek stiprinātas konsulārā dienesta spējas, jo būtiski palielinājušies pieprasījumi pēc konsulārās palīdzības.

**III LABKLĀJĪGA LATVIJA**

* **Apstiprināta ES stratēģiskā programma**(2024-2029).
* Sākta **gatavošanās** **ES daudzgadu budžeta** **(MFF) sarunām**.
* Gatavošanās **Latvijas prezidentūrai ES Padomē 2028.gada II pusgadā**

Aktivizēta **Latvijas iesaiste starptautiskajos attīstības sadarbības projektos**(Eiropas Komisija (EK), ASV Starptautiskās attīstības aģentūra (USAID), Vācijas Starptautiskās sadarbības aģentūra (GIZ) u.c.). Piem., tikšanās ar EK starptautisko partnerību komisāri J.Urpilainenu par ES stratēģiju “Global Gateway” – publisku un privātu investīciju piedāvājums ar mērķi 2021.-2027. gadam visā pasaulē mobilizēt 300 mljrd. eiro investīcijas. Veicinām Latvijas starptautisko atpazīstamību, Latvijas zināšanu un pakalpojumu eksportu. [**Latvija kā NATO, OECD un ES dalībvalsts ir droša vieta investīcijām**](https://www.mfa.gov.lv/lv/jaunums/baiba-braze-tiekas-ar-aae-ministriem-uzsver-starptautisko-un-ekonomisko-sadarbibu-latvija-ka-nato-oecd-un-es-dalibvalsts-ir-drosa-vieta-investicijam).

* **Aktivizēts ārlietu dienests**, lai īstenotu **Latvijas ārējās ekonomiskās intereses:**

1. pilnveidojot **sadarbību ar LIAA, EM** u.c.
2. **iesaistoties un risinot mūsu uzņēmumu problēmas citās valstīs.** Piem.,muitas barjeras, robežšķērsošana (Ukraina-Polija), sertifikācija (Azerbaidžāna, Ķīna), aktīvu pārņemšanas mēģinājumu gadījumos u.c.

* **Goda konsulu tīkla mērķēta izmantošana** **un paplašināšana** – 02.07. Jūrmalā notika **kontaktbirža ar teju 100 goda konsuliem no vairāk nekā 40 valstīm un 96 Latvijas uzņēmējiem.** Visplašākais Latvijas goda konsulu korpuss – no ASV, Zviedrijas, Ukrainas un Turcijas.
* **Cieša sadarbība ar Latvijas uzņēmumiem** **un tos pārstāvošām organizācijām** (LDDK, LTRK, DAIF, LIAK, MASOC, *Red Jackets*, LETERA, IT klasteris u.c.), tostarp plānojot vizītes un rīkojot seminārus par jauniem eksporta tirgiem.
* **Darbs pie investīciju piesaistes, t.sk. Kalifornijas štata finanšu ministres vizīte un biznesa forums** (25.-29.07.); **Latvijas-Francijas biznesa forums** (22.05.), **starptautisks forums “Latvija un Āfrikas valstis: partneri mieram un noturībai”** (03.-04.07.) **u.c.**
* **Darbaspēka pieejamībai Latvijā**, ĀM sadarbībā ar EM, IeM un LM meklē risinājumus, tostarp, lai optimizētu ārvalstu darba spēka ieceļošanas procesu, vienlaikus palielinot darba devēju atbildību, ieviešot “Zaļo koridoru” u.c.
* **Cieša sadarbība ar Latvijas akadēmisko vidi, augstskolām**, lai attīstītu turpmāko ekonomisko un ārpolitisko sadarbību (28.06.). ĀM pastāvīgi sadarbojas ar augstskolām, piem., iekļaujot tās ārvalstu ienākošajās vizītēs.
* Sasaukta Ārējās ekonomiskās politikas koordinācijas padomes sēde (17.07.)
* **ĀM pievienojās Saprašanās memorandam par kvantu tehnoloģiju attīstību Latvijā** (18.07.).